钦定古今图书集成/方舆汇编/职方典/第1446卷 > 《浮槎馆书怀》秦观
## 钦定古今图书集成/方舆汇编/职方典/第1446卷 > 《浮槎馆书怀》秦观

《挥汗》读书不已，人皆怪我何求。我岂更求闻达，日长
聊以消忧。

二

鱼稻有如淮右，溪山宛类江南。自是迁臣多病，非干
此地烟岚。

三

南土四时尽热。愁人日夜俱长。安得此身作石。一齐
忘却家乡。

四

洛邑太师奄谢，龙川仆射云亡。他日岿然独在，不知
谁似灵光。

五

身与杖鸠为二。对月和影成三。骨肉未知消息。人生
到此何堪。

六

寒暑更𢬵三十，同归灭尽无疑。纵复玉关生入，何殊
死葬蛮夷。